

**Vodič za građane** **za 2025. godinu**

**Općina Novigrad**

**Poštovane mještanke i mještani Općine Novigrad,**

****

predstavljam Vam *Vodič za građane* za 2025. godinu, u kojemu je prikazano na koji način Općina Novigrad prikuplja i investira sredstva. Vođeni našim načelima i misijom u kojoj želimo kroz transparentno i učinkovito upravljanje javnim sredstvima i provođenje razvojnih projekata, osigurati građanima Općine Novigrad bolje životne uvjete u našoj sredini, odlučili smo i na ovaj način približiti Vam naš rad. Brošura se nalazi na internet stranici www.proracun.hr te na općinskoj službenoj stranici https://www.opcina-novigrad.hr/. Kroz istu prikazati ćemo vam koji su općinski projekti planirani u ovoj proračunskoj godini, a od važnosti su za razvoj naše Općine.

U ovoj godini nastavljamo s održavanjem i izgradnjom javne rasvjete, kako bismo osigurali sigurnost i ugodan boravak u naseljima. Održavanje cesta i prilaznih puteva ostaje prioritet, a poseban fokus posvetit ćemo uređenju ulica u povijesnoj jezgri Novigrada, čime ćemo očuvati ljepotu i povijesnu važnost našeg mjesta.

Naš okoliš zahtijeva trajnu pažnju, stoga ćemo nastaviti s održavanjem javnih površina te provesti sanaciju odlagališta otpada. Posebno ćemo se posvetiti uređenju i održavanju plaža, kako bi naše obale bile privlačne i za mještane i za posjetitelje.

Jedan od značajnijih projekata ove godine bit će izgradnja skloništa za napuštene životinje, jer smatramo da je briga o životinjama odraz naše odgovornosti kao zajednice. Nastavit ćemo i s uređenjem groblja, čuvajući dostojanstvo i mir tih prostora.

Posebno nas raduje nastavak radova na izgradnji vodovodne mreže i dogradnji sustava javne odvodnje, kako bismo osigurali kvalitetnu infrastrukturu za sve naše stanovnike.

Kad govorimo o razvoju gospodarstva, ulaganje u poduzetničke zone bit će ključan korak za otvaranje novih radnih mjesta, a paralelno ćemo raditi i na obnovi zemljišnih knjiga, što će pojednostaviti pravne procese vezane uz vlasništvo zemljišta.

Naša zajednica bogatija je i zahvaljujući planiranoj izgradnji Lovačkog doma u Pridragi te Vatrogasnog doma, čime ćemo podržati lovce i vatrogasce, ključne članove zajednice. Veseli nas i obnova doma kulture u Novigradu, projekt vrijedan 900.000 eura, koji će oživjeti društveni i kulturni život naše općine.

Podrška udrugama civilnog društva i sportskim klubovima ostaje ključna. Nastavit ćemo financirati njihovo djelovanje i organizaciju sportskih događanja. Posebno ističem projekt izgradnje sportske dvorane i svlačionica, koji će donijeti nove mogućnosti za sportsku i rekreativnu aktivnost.

U kulturi ćemo nastaviti s tekućim potporama za rad kulturno-umjetničkih društava i drugih udruga, uz organizaciju manifestacija poput smotre folklora u Pridragi, susreta 4 Novigrada i Adventa u našoj Općini.

Ulažemo i dalje u pomoć studentima i učenicima, sufinanciranje predškolskog odgoja i dječjih vrtića Školjić i Latica, kao i u nabavu školskih udžbenika i radnog materijala za osnovnoškolce.

Važno je istaknuti i nastavak projekta "Zaželi" – pomoći u kući, kojim osiguravamo podršku starijim i nemoćnim osobama.

Na kraju, želim naglasiti da ćemo nastaviti s isplatom subvencija poljoprivrednicima, kao ključnim dionicima u očuvanju našeg ruralnog prostora.

Dragi sugrađani, svjesni smo da svaki uspjeh dolazi kroz suradnju, strpljenje i zajedništvo. Zajedno, nastavit ćemo graditi Novigrad kao mjesto ponosa i budućnosti.

Vaš načelnik!

**OBRAZLOŽENJE PRORAČUNA**

**Što je proračun?**



Proračun je akt kojim se procjenjuju prihodi i primici te utvrđuju rashodi i izdaci Općine Novigrad za proračunsku godinu, a sadrži i projekciju prihoda i primitaka te rashoda i izdataka za slijedeće dvije godine.

Proračun nije statičan akt, već se sukladno Zakonu može mijenjati tijekom proračunske godine, odnosno donose se Izmjene i dopune proračuna.



**Sadržaj proračuna**

Proračun JLS sastoji se od plana za proračunsku godinu i projekcija za sljedeće dvije godine. Proračun JLS sastoji se od općeg dijela, posebnog dijela i obrazloženja proračuna

|  |  |  |
| --- | --- | --- |
| **SADRŽAJ** | **SASTAVNI DIO** | **OPIS SASTAVNOG DIJELA** |
| **Opći dio proračuna** | Sažetak Računa prihoda i rashoda Sažetak Računa financiranja | * ukupni prihodi poslovanja i prihodi od prodaje nefinancijske imovine, ukupni rashodi poslovanja i rashodi za nabavu nefinancijske imovine * ukupni primici od financijske imovine i zaduživanja i izdaci za financijsku imovinu i otplate zajmova |
| Račun prihoda i rashoda | * ukupni prihodi i rashodi iskazani prema izvorima financiranja i ekonomskoj klasifikaciji na razini skupine * ukupni rashodi iskazani prema funkcijskoj klasifikaciji |
| Račun financiranja | * ukupni primici od financijske imovine i zaduživanja i izdaci za financijsku imovinu i otplate instrumenata zaduživanja prema izvorima financiranja i ekonomskoj klasifikaciji na razini skupine |
| Preneseni višak ili preneseni manjak prihoda nad rashodima | * ako ukupni prihodi i primici nisu jednaki ukupnim rashodima i izdacima, opći dio proračuna sadrži i preneseni višak ili preneseni manjak prihoda nad rashodima |
| Višegodišnji plan uravnoteženja | * ako JLP(R)S ne mogu preneseni manjak podmiriti do kraja proračunske godine, obvezni su izraditi višegodišnji plan uravnoteženja za razdoblje za koje se proračun donosi * ako JLP(R)S ne mogu preneseni višak, zbog njegove veličine, u cijelosti iskoristiti u jednoj proračunskoj godini, korištenje viška planira se višegodišnjim planom uravnoteženja za razdoblje za koje se proračun donosi |
| **Posebni dio proračuna** | Plan rashoda i izdataka proračuna JLP(R)S i njihovih proračunskih korisnika | * rashodi i izdaci JLP(R)S i njihovih proračunskih korisnika iskazani po organizacijskoj klasifikaciji, izvorima financiranja i ekonomskoj klasifikaciji na razini skupine, raspoređenih u programe koji se sastoje od aktivnosti i projekata |
| **Obrazloženje proračuna** | Obrazloženje općeg dijela proračuna i obrazloženje posebnog dijela proračuna | * obrazloženje općeg dijela proračuna JLP(R)S sadrži obrazloženje prihoda i rashoda, primitaka i izdataka proračuna JLP(R)S i obrazloženje prenesenog manjka odnosno viška proračuna JLP(R)S * obrazloženje posebnog dijela proračuna JLP(R)S temelji se na obrazloženjima financijskih planova proračunskih korisnika, a sastoji se od obrazloženja programa koje se daje kroz obrazloženje aktivnosti i projekata zajedno s ciljevima i pokazateljima uspješnosti iz akata strateškog planiranja. |

**Proračunski korisnici:**



Proračunski korisnici su ustanove, tijela javne vlasti kojima je JLS osnivač ili suosnivač, a čije je financiranje većim dijelom iz proračuna svog osnivača ili suosnivača. Proračunski korisnici JLS mogu biti dječji vrtići, knjižnice, javne vatrogasne postrojbe, muzeji, kazališta, domovi za starije i nemoćne osobe…

Proračunski korisnici Općine Novigrad je dječji vrtić Školjić.

**Zakoni i sankcije:**



Sukladno Zakonu o Proračunu (»Narodne novine«, broj 144/21) Proračun se donosi za jednu fiskalnu (proračunsku) godinu. Kod nas se fiskalna godina poklapa s kalendarskom i traje od 01. siječnja do 31. prosinca. Jedini ovlašteni predlagatelj Proračuna je Općinski načelnik. Općinski načelnik jedinice lokalne samouprave odgovoran je za zakonito i pravilno planiranje i izvršavanje proračuna, za svrhovito, učinkovito i ekonomično raspolaganje proračunskim sredstvima. Proračun donosi (izglasava) Općinsko vijeće do kraja godine.

Ako se ne donese proračun prije početka proračunske godine, privremeno se, a najduže za prva tri mjeseca proračunske godine, na osnovi odluke o privremenom financiranju koja mora biti donesena do 31. prosinca, nastavlja financiranje poslova, funkcija i programa tijela jedinica lokalne i područne samouprave i drugih proračunskih i izvanproračunskih korisnika.

U slučaju kada je raspušteno samo Općinsko vijeće, a Općinski načelnik nije razriješen, do imenovanja povjerenika Vlade Republike Hrvatske, financiranje se obavlja izvršavanjem redovnih i nužnih rashoda i izdataka temeljem odluke o financiranju nužnih rashoda i izdataka koju donosi Općinski načelnik.

Po imenovanju povjerenika Vlade Republike Hrvatske, Općinski načelnik predlaže povjereniku novu odluku o financiranju nužnih rashoda i izdataka u koju su uključeni ostvareni prihodi i primici te izvršeni rashodi i izdaci u vremenu do dolaska povjerenika. Ako se do 31. ožujka ne donese proračun, povjerenik donosi odluku o financiranju nužnih rashoda i izdataka za razdoblje do donošenja proračuna.

Ako do isteka roka privremenog financiranja nije donesen proračun u jedinici u kojoj je općinski načelnik koji nema zamjenika onemogućen u obavljanju svoje dužnosti, financiranje se obavlja izvršavanjem redovnih i nužnih rashoda i izdataka temeljem odluke o financiranju nužnih rashoda i izdataka koju donosi predstavničko tijelo na prijedlog privremenog zamjenika općinskog načelnika iz članka 43.a Zakona o lokalnoj i područnoj (regionalnoj) samoupravi (»Narodne novine«, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20).

**Ukupan proračun, odnosno ukupni prihodi i primici, kao i rashodi i izdaci, Općine Novigrad za 2025. godinu, planirani su u iznosu od 3.505.791,00** **eura**

**PRIHODI I PRIMICI**

**Prihodi poslovanja** Općine Novigrad za 2025. godinu planirani su u iznosu od **2.635.791,00** eura, a čine ih **prihodi od poreza** planirani u iznosu od **768.130,00** eura, **Pomoći iz inozemstva i od subjekata unutar općeg proračuna su planirane** u iznosu od **1.180.700,00** eura, **prihodi od imovine** u iznosu od **42.600,00 eura**, **prihodi od upravnih i administrativnih pristojbi, pristojbi po posebnim propisima i naknada** planirani u iznosu od **632.161,00** eura, **prihodi od prodaje proizvoda i robe te pruženih usluga i prihodi od donacija** planirani u iznosu od **10.200,00** eura, **kazne, upravne mjere i ostali prihodi** planirani u iznosu od **2.000,00** eura, a **prihodi od prodaje nefinancijske imovine** planirani su u iznosu od **870.000,00** eura.

|  |  |  |  |  |  |
| --- | --- | --- | --- | --- | --- |
| **PRIHODI I PRIMICI** | **IZVRŠENJE**  **2023.** | **PLAN**  **2024.** | **PLAN**  **2025.** | **PROJEKCIJE 2026.** | **PROJEKCIJE 2027.** |
| **6 Prihodi poslovanja** | **2.678.672,76** | **2.023.599,22** | **2.635.791,00** | **2.799.650,00** | **2.808.350,00** |
| **61** Prihodi od poreza | 734.019,18 | 776.179,22 | 768.130,00 | 746.950,00 | 755.650,00 |
| **63** Pomoći iz inozemstva i od subjekata unutar općeg proračuna | 1.571.057,76 | 801.172,00 | 1.180.700,00 | 1.355.700,00 | 1.355.700,00 |
| **64** Prihodi od imovine | 42.760,33 | 45.600,00 | 42.600,00 | 43.600,00 | 43.600,00 |
| **65** Prihodi od upravnih i administrativnih pristojbi, pristojbi po posebnim propisima i naknada | 271.151,68 | 384.698,00 | 632.161,00 | 644.400,00 | 644.400,00 |
| **66** Prihodi od prodaje proizvoda i robe te pruženih usluga i prihodi od donacija | 56.024,88 | 11.950,00 | 10.200,00 | 9.000,00 | 9.000,00 |
| **68** Kazne, upravne mjere i ostali prihodi | 658,93 | 4.000,00 | 2.000,00 | 0,00 | 0,00 |
| **7 Prihodi od prodaje nefinancijske imovine** | **189.289,80** | **586.200,00** | **870.000,00** | **605.000,00** | **285.000,00** |
| **71** Prihodi od prodaje neproizvedene dugotrajne imovine | 189.289,80 | 586.200,00 | 870.000,00 | 605.000,00 | 285.000,00 |
| **8 Primici od financijske imovine i zaduživanja** | **40.000,00** | **80.000,00** | **0,00** | **0,00** | **0,00** |
| **84** Primici od zaduživanja | 40.000,00 | 80.000,00 | 0,00 | 0,00 | 0,00 |

**RASHODI I IZDACI**

|  |  |  |  |  |  |  |  |
| --- | --- | --- | --- | --- | --- | --- | --- |
| **RASHODI I IZDACI** | **IZVRŠENJE**  **2023.** | **PLAN**  **2024.** | **PLAN**  **2025.** | | | **PROJEKCIJE 2026.** | **PROJEKCIJE 2027.** |
| **3 Rashodi poslovanja** | **1.441.545,58** | **1.658.201,22** | **3.505.791,00** | | | **3.403.650,00** | **3.092.350,00** |
| **31** Rashodi za zaposlene | 462.698,39 | 551.700,00 | 652.480,00 | | | 675.800,00 | 684.500,00 |
| **32** Materijalni rashodi | 766.446,49 | 836.301,22 | 724.950,00 | | | 704.050,00 | 704.050,00 |
| **34** Financijski rashodi | 36.924,80 | 23.700,00 | 16.500,00 | | | 11.500,00 | 11.500,00 |
| **35** Subvencije | 33.336,22 | 25.000,00 | 15.000,00 | | | 5.000,00 | 5.000,00 |
| **36** Pomoći dane u inozemstvo i unutar opće države | 4.104,47 | 16.000,00 | 17.261,00 | | | 10.000,00 | 10.000,00 |
| **37** Naknade građanima i kućanstvima | 39.603,00 | 45.500,00 | 52.500,00 | | | 63.000,00 | 63.000,00 |
| **38** Ostali rashodi | 100.565,68 | 160.000,00 | 145.000,00 | | | 96.500,00 | 96.500,00 |
| **4 Rashodi za nabavu nefinancijske imovine** | **553.915,65** | **764.298,00** | **1.547.100,00** | | | **1.807.800,00** | **1.487.800,00** |
| **41** Rashodi za nabavu neproizvedene dugotrajne  imovine | 189,14 | / | / | | | / | / |
| **42** Rashodi za nabavu proizvedene dugotrajne  imovine | 451.587,79 | 399.298,00 | 427.100,00 | | | 1.377.800,00 | 807.800,00 |
| **45** Rashodi za dodatna ulaganja na nefinancijskoj imovini | 102.138,72 | 365.000,00 | 1.120.000,00 | | | 430.000,00 | 680.000,00 |
| **5 Izdaci za financijsku imovinu i otplate zajmova** | **-643.992,64** | **209.000,00** | | **135.000,00** | **30.000,00** | | **30.000,00** |
| **54** Izdaci za otplatu glavnice primljenih kredita i zajmova | -643.992,64 | 209.000,00 | | 135.000,00 | 30.000,00 | | 30.000,00 |
| **9 Vlastiti izvori** | **/** | **61.700,00** | | **200.000,00** | **/** | | **/** |

**Rashodi poslovanja**

**Rashodi poslovanja Općine Novigrad za 2025. godinu planirani su u iznosu od 1.623.691,00 eura**, a čine ih:

1. Rashodi za zaposlene planirani u iznosu od 652.480,00 eura:
2. Materijalni rashodi planirani u iznosu od 724.950,00 eura;
3. Financijski rashodi planirani u iznosu od 16.500,00 eura
4. Subvencije planirane u iznosu od 15.000,00 eura za subvencije poljoprivrednicima i obrtnicima
5. Pomoći dane u inozemstvo i unutar općeg proračuna planirane su u iznosu od 17.261,00 eura
6. Naknade građanima i kućanstvima na temelju osiguranja i druge naknade planirane u iznosu od 52.500,00 eura za ostale naknade građanima i kućanstvima iz proračuna;
7. Ostali rashodi planirani u iznosu od 145.000,00 eura

**Rashodi za nabavu nefinancijske imovine**

**Rashodi za nabavu nefinancijske imovine planirani u iznosu od 1.547.100,00,eura, a čine ih:**

1. Rashodi za nabavu proizvedene dugotrajne imovine planirani u iznosu od 427.100,00 eura,
2. Rashodi za dodatna ulaganja na nefinancijskoj imovini planirani su u iznosu od 1.120.000,00 eura.

**Izdaci za financijsku imovinu i otplate zajmova planirani su u iznosu od 135.000,00 eura**

**Vlastiti izvori 200.000,00 eura**

**PRORAČUNSKE KLASIFIKACIJE**

Prihodi, primici, rashodi i izdaci proračuna i financijskog plana iskazuju se prema proračunskim klasifikacijama. Sukladno Pravilniku o proračunskim klasifikacijama (»Narodne novine«, broj 04/24) proračunske klasifikacije jesu:

* **Organizacijska klasifikacija** sadrži povezane i međusobno usklađene (hijerarhijski i s obzirom na odnose prava i odgovornosti) cjeline proračuna i proračunskih korisnika koje odgovarajućim materijalnim sredstvima ostvaruju postavljene ciljeve,
* **Programska klasifikacija** je prikaz programa i njihovih sastavnih dijelova: aktivnosti i projekata, definiranih u skladu s aktima strateškog planiranja te ciljevima i zadaćama proračuna te proračunskih i izvanproračunskih korisnika,
* **Funkcijska klasifikacija** je prikaz rashoda proračuna te proračunskih i izvanproračunskih korisnika razvrstanih prema njihovoj namjeni,
* **Ekonomska klasifikacija** sadrži prihode i primitke razvrstane po prirodnim vrstama te rashode i izdatke razvrstane prema njihovoj ekonomskoj namjeni kojoj služe,
* **Lokacijska klasifikacija** je prikaz rashoda i izdataka prema teritorijalno definiranim cjelinama u skladu s ustrojem Republike Hrvatske, drugih država članica Europske unije te ostalih država,
* **Izvori financiranja**, a koje čine skupine prihoda i primitaka iz kojih se podmiruju rashodi i izdaci određene vrste i utvrđene namjene.

Proračun Općine Novigrad sastoji se od razdjela, glava i programa. Programi se sastoje od aktivnosti i projekata (kapitalni i tekući projekti).


**OPIS POSEBNOG DIJELA PRORAČUNA**

**RAZDJEL 001 OPĆINSKO VIJEĆE PLANIRANO U IZNOSU OD 31.600,00 EURA**

**GLAVA 0011 POSLOVANJE OPĆINSKOG VIJEĆA PLANIRANO U IZNOSU OD 31.600,00 EURA**

**Program 0100 Redovna djelatnost Općinskog vijeća planirano u iznosu od 31.600,00 eura.**

Sredstva za redovan rad Općinskog vijeća Općine Novigrad planirana su u iznosu od 16.600,00 eura i za održavanje lokalnih izbora 15.000,00 eura.



**RAZDJEL 002 JEDINSTVENI UPRAVNI ODJEL PLANIRANO U IZNOSU OD 3.274.191,00 EURA**

**GLAVA 00201 REDOVNA DJELATNOST JUO PLANIRANO U IZNOSU OD 723.980,00 EURA**

**Program 0100 Redovna djelatnost planiran u iznosu od 685.780,00 eura.**

Ovim programom osigurana su sredstva za rashode za zaposlene u iznosu od 268.880,00 eura, sredstva za rashode za materijal i energiju u iznosu ode 62.500,00 eura, sredstva za rashode za usluge u iznosu od 147.400,00 eura, sredstva za financijske rashode u iznosu od 188.500,00 eura i sredstva za rashode za nabavu nefinancijske imovine u iznosu od 18.500,00 eura.

**Program 0101 Financiranje udruga građana planiran u iznosu od 12.500,00 eura.**

Za tekuće pomoći udrugama civilnog društva planiran je iznos od 9.500,00 eura i za obilježavanje vojno – redarstvenih operacija planiran je iznos od 3.000,00 eura.

**Program 0102 TZ Novigradsko more planiran u iznosu od 9.500,00 eura.**

Za sufinanciranje rada turističkog ureda planirano je 9.500,00 eura.

**Program 0103 Civilna i protupožarna zaštita planiran u iznosu od 16.200,00 eura.**

U ovom programu planiraju se sredstava za financiranje DVD-ova u iznosu od 13.000,00 eura, sredstva za nabavu vatrogasne opreme u iznosu od 1.500,00 eura, sredstva za Civilnu zaštitu u iznosu od 1.000,00 eura i sredstva za izradu Plana procjene ugroženosti od požara u iznosu od 700,00 eura.



**GLAVA 00202 GOSPODARENJE OBJEKTIMA JAVNE INFRASTRUKTURE PLANIRANO U IZNOSU DO 733.261,00 EURA**

**Program 0100 Javna rasvjeta planiran u iznosu od 114.000,00 eura.**

Za održavanje javne rasvjete planirana su sredstva u iznosu od 64.000,00 eura i za izgradnju javne rasvjete sredstva u iznosu od 50.000,00 eura.

**Program 0101 Održavanje cesta i prilaznih puteva planiran u iznosu od 122.000,00 eura.**

Za održavanje i izgradnju lokalnih prometnica planirano je 102.000,00 eura i za uređenje ulica u povijesnoj jezgri Novigrada iznos od 20.000,00 eura.

**Program 0103 Javne površine planiran u iznosu od 111.761,00 eura.**

Ovim programom izdvajaju se sredstva za opskrbu vodom u iznosu od 13.500,00 eura, održavanje javnih površina na području Općine 78.500,00 eura, sanacija odlagališta otpada 5.000,00 eura, uređenje i održavanje plaža na području Općine 6.000,00 eura, veterinarsko higijeničarski poslovi 3.500,00 eura i izgradnja skloništa za napuštene životinje 5.261,00 eura.

**Program 0104 Uređenje mjesnih groblja planirano u iznosu od 18.000,00 eura.**

Za uređenje groblja planirana su sredstva u iznosu od 18.000,00 eura.

**Program 0105 Sustav odvodnje u Novigradu planiran u iznosu od 20.000,00 eura.**

Za subvencije trgovačkom društvu Odvodnja Novigrad d.o.o. planirano je 10.000,00 eura i za sanaciju i dogradnju sustava javne odvodnje u Novigradu 10.000,00 eura.

**Program 0106 Vodoopskrbni cjevovodi planirani u iznosu od 30.000,00 eura.**

Za izgradnju lokalne vodovodne mreže planirano je izdvojiti 30.000,00 eura.

**Program 0107 Poduzetničke zone planiran u iznosu od 150.000,00 eura.**

Za projekt ulaganja u poduzetničke zone planira se izdvojiti 150.000,00 eura iz proračuna.

**Program 0108 Izrada dokumentacije planiran u iznosu od 77.500,00 eura.**

Ovim programom izdvajaju se sredstva za izradu prostorno planske dokumentacije u iznosu od 65.000,00 eura i obnovu zemljišnih knjiga u iznosu od 12.500,00 eura.

**Program 1009 Izgradnja Lovačkog doma u Pridragi planiran u iznosu od 20.000,00 eura.**

Za projekt izgradnje Lovačkog doma u Pridragi planirano je izdvojiti 20.000,00 iz općinskog proračuna.

**Program 1010 Vatrogasni dom planiran u iznosu od 30.000,00 eura.**

Za projekt Vatrogasnog doma planirano je izdvojiti 30.000,00 eura iz općinskog proračuna.

**Program 1011 Zgrada MO Paljuv planiran u iznosu od 40.000,00 eura.**

Za obnovu zgrade Mjesnog odbora Paljuv planirano je 40.000,00 eura.

**GLAVA 00203 KULTURA I ŠPORT PLANIRANO U IZNOSU OD 1.255.550,00 EURA**

**Program 0100 Javne potrebe u sportu planiran u iznosu od 194.500,00 eura.**

Za financiranje sportskih klubova na području općine Novigrad planirano je 54.000,00 eura, (NK Hajduk Pridraga, boćarski klub Hajduk Pridraga, Boćarski klub Paljuv , NK Nošk, Boćarski klub Novigrad i udruge konopaša Pridrage), za održavanje sportskih terena planirano je 6.000,00 eura, za organizaciju sportskih događanja 4.500,00 eura, za projekt sportske dvorane Pridraga 60.000,00 eura i za svlačionice na nogometnom igralištu u Pridragi 70.000,00 eura.



**Program 0101 Javne potrebe u kulturi planiran u iznosu od 1.003.600,00 eura.**

Za tekuće pomoći za rad KUD-ova i ostalih udruga planirano je 6.000,00 eura ( KUD Luzarica Pridraga, KUD Fortica, Klapa Paljuv), za organizaciju kulturnih manifestacija i ostalih sličnih događanja 62.600,00 eura ( smotra folklora u Pridragi, susreti 4 Novigrada, Advent u Općini Novigrad, Maškare) i za obnovu doma kulture u Novigradu panirano je 900.000,00 eura, obnova kulturno povijesnih građevina 35.000,00 eura.

**Program 0102 Redovna djelatnost ustanova u kulturi planiran u iznosu od 57.450,00 eura.**

Ovim programom izdvajaju se sredstva za financiranje etnografskog muzeja u iznosu od 2.500,00 eura i redovnu djelatnost Knjižnice i čitaonice Novigrad u iznosu od 54.950,00 eura.

**GLAVA 00204 ŠKOLSTVO, PREDŠKOLSKI ODGOJ, ZDRAVSTVO I SOCIJALNA KRB PLANIRANO U IZNOSU OD 556.400,00 EURA**

**Program 0100 Tekuće pomoći učenicima i studentima planiran u iznosu od 15.000,00 eura.**

Za isplatu stipendija studentima planirano je 15.000,00 eura.

**Program 0101 Predškolski odgoj planiran u iznosu od 419.400,00 eura.**

Za sufinanciranje predškolskog odgoja planirano je 419.400,00 eura, od toga sufinanciranje dječjeg vrtića „Školjić“ 417.400,00 eura i sufinanciranje dječjeg vrtića Latica 2.000,00 eura.



**Program 0102 Osnovnoškolsko obrazovanje planiran u iznosu od 12.000,00 eura.**

Ovim programom izdvajaju se sredstva za sufinanciranje nabave školskih udžbenika i ostalog radnog materijala osnovnoškolcima.

**Program 0103 Socijalna skrb planiran u iznosu od 110.000,00 eura.**

Za tekuće pomoći planiraju se izdvojiti proračunska sredstva u iznosu od 27.500,00 eura i za projekt „Zaželi“ – pomoć u kući 82.500,00 eura.

**GLAVA 00205 POLJOPRIVREDA I MALO GOSPODARSTVO PLANIRANO U IZNOSU DO 5.000,00 EURA**

**Program 0100 Poticanje razvoja poljoprivrede i malog gospodarstva planiran u iznosu od 5.000,00 eura.**

Za isplatu subvencija poljoprivrednicima za nabavku sadnica planirano je 5.000,00 eura.

***Projekti Općine Novigrad u 2025. godini i projekcije u 2025. i 2026.***

|  |  |  |  |
| --- | --- | --- | --- |
| **Naziv projekta** | **2025.** | **2026.** | **2027.** |
| Rashodi za nabavu nefinancijske imovine | 18.500,00 | 29.000,00 | 29.000,00 |
| Izgradnja javne rasvjete | 50.000,00 | 50.000,00 | 50.000,00 |
| Izgradnja nogostupa u Pridragi | 0,00 | 100.000,00 | 100.000,00 |
| Izgradnja šetnica | 0,00 | 200.000,00 | 200.000,00 |
| Izgradnja skloništa za napuštene životinje | 5.261,00 | 0,00 | 0,00 |
| Sanacija i dogradnja sustava odvodnje u Novigradu | 10.000,00 | 10.000,00 | 10.000,00 |
| Izgradnja lokalne vodovodne mreže | 30.000,00 | 10.000,00 | 10.000,00 |
| Ulaganja u poduzetničke zone | 150.000,00 | 0,00 | 0,00 |
| Obnova zemljišnih knjiga | 12.500,00 | 12.500,00 | 12.500,00 |
| Lovački dom Pridraga | 20.000,00 | 80.000,00 | 80.000,00 |
| Vatrogasni dom Pridraga | 30.000,00 | 100.000,00 | 50.000,00 |
| Zgrada mjesnog odbora Paljuv | 40.000,00 | 30.000,00 | 30.000,00 |
| Sportska dvorana Pridraga | 60.000,00 | 800.000,00 | 300.000,00 |
| Svlačionice na nogometnom igralištu u Prigradi | 70.000,00 | 30.000,00 | 30.000,00 |
| Obnova doma kulture u Novigradu | 900.000,00 | 0,00 | 0,00 |
| Obnova kulturno povijesnih građevina | 35.000,00 | 55.000,00 | 355.000,00 |
| Program " ZAŽELI" | 82.500,00 | 82.500,00 | 82.500,00 |